Erkki Annila

Erkki Aulis Annila (s. 7. kesäkuuta 1937 Laihia) on suomalainen metsäntutkija ja professori.

Erkki Annila väitteli Helsingin yliopistossa filosofian tohtoriksi vuonna 1969 ja maatalous- ja metsätieteiden tohtoriksi 1975. Hän teki työuransa Metsäntutkimuslaitoksen palveluksessa vuodesta 1965 alkaen ensin tutkijana ja erikoistutkijana ja sitten metsäeläintieteen professorina 1985–2000. Hänellä oli myös metsäeläintieteen dosentuuri Helsingin yliopistossa vuosina 1975–2002. Annila on ollut Suomalaisen Tiedeakatemian jäsen vuodesta 1992 ja hallituksen jäsen vuosina 1995–2000.Kuka kukin on 2001, s. 54. Helsinki 2000.  Hän on julkaissut runsaasti tieteellisiä tutkielmia metsänsuojelun alalta.

Erkki Annilan poika on professori Arto Annila.

Lähteet

Luokka:Vuonna 1937 syntyneet
Luokka:Elävät henkilöt
Luokka:Suomalaiset metsätieteilijät
Luokka:Suomalaiset professorit